/Návrh/

Komuniké

Vláda Slovenskej republiky na svojom zasadnutí dňa ................2006 prerokovala a schválila návrh na uzavretie Dohody medzi vládou Slovenskej republiky a vládou Maďarskej republiky o spolupráci na spoločných kontaktných pracoviskách. 

Predkladaný návrh dohody umožní rozšíriť pôsobnosť spoločných kontaktných pracovísk na území Slovenskej republiky a Maďarskej republiky, v rámci ktorých budú môcť pracovníci príslušných slovenských orgánov a maďarských orgánov operatívne a účinne realizovať svoju činnosť na spoločnej štátnej hranici v súlade s príslušnými vnútroštátnymi právnymi predpismi svojho štátu a medzinárodnými zmluvami, ktorými sú obe zmluvné strany viazané.